पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लॉकडाउन की सख्ती के बावजूद कोरोना संक्रमितों की संख्या लगातार बढ़ रही है। संक्रमितों की संख्या 300 के करीब पहुंची तो इसे गंभीर मानते हुए कलेक्टर ने 14 अप्रैल से लॉकडाउन लगा दिया। इसके बाद से 4 मई तक की स्थिति पर गौर करें तो जिले में 19 हजार 59 कोरोना संक्रमित मिले हैं।
जिले में लॉकडाउन के दौरान भी पॉजिटिविटी रेट यानि संक्रमण की दर 28 फीसदी के करीब दिखी है। हालांकि इन्हीं 21 दिनों में 11 हजार 125 लोगों ने संक्रमण से रिकवरी की है। जिले में सबसे ज्यादा डराते हैं मौत के आंकड़े, 21 दिन में स्वास्थ्य विभाग द्वारा जारी बुलेटिन के अनुसार 200 लोगों की मौत हुई है। इतनी मौतों से हेल्थ एक्सपर्ट भी आश्चर्यचकित हैं। वे मानते हैं कि अभी भी कुछ लोग लक्षण होने के बाद जांच नहीं करा रहे हैं और संक्रमित होने के बाद भी प्रोटोकॉल का पालन नहीं कर रहे हैं। इस स्थिति को देखते हुए मंगलवार को प्रशासन ने लॉकडाउन 16 मई की रात 12 बजे तक बढ़ाया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn